gl 
larier og" Bipinnarier, der volder Vanskeligheder. At skelne be- 
slægtede Arter fra hinanden i ganske unge Stadier, vil næppe 
være muligt, med mindre man har de levende Dyr for sig; ja det 
vil vel undertiden endog være besværligt at afgøre, om man har 
en Auricularia eller en Bipinnaria for sig. I slige Tilfælde, hvor 
Bestemmelsen ikke kan blive sikker, vil det aabenbart være bedst 
at opgive den helt; ikke at bestemme et Dyr er bedre end at be- 
stemme det galt. Saa vidt muligt bør man holde sig til de voxne 
Larver, hvor de specifiske Ejendommeligheder er udviklede. Et 
Kriterium for, hvorvidt en Larve er udvoxet eller ej, finder mån i 
Hydrocoelanlæget; hvor det har begyndt at differentiere sig (ud- 
vikle de fem Lapper), kan man være vis paa, at Larven er omtrent 
paa Højdepunktet af sin Udvikling. 
Materialet til disse Undersøgelser stammer hovedsagelig fra 
Plankton-Expeditionen (Kiel). Desværre er Conserveringen af 
dette Materiale ikke upaaklagelig; næsten overalt er Skelettet op- 
løst, saa det har kun været muligt at bestemme nogle faa af de 
ret talrige Ophiurlarver. Ogsaa de øvrige Larver var det tildels 
umuligt at bestemme paa Grund af Conserveringen. Foruden dette 
Materiale har jeg haft en Del af Drr. Apstein, Vanhøffen og 
v. Scott samlede Larver til Undersøgelse. Ligesaa har Prof. 
Hensen tilstillet mig de paa den sidste Nordsø-Expedition indsam- 
lede Larver til Undersøgelse. Endelig har jeg selv i Sommeren 1894 
samlet ikke faa Larver i Kattegat, og i 1895—96 har jeg haft 
Lejlighed til at studere forskellige Larver i Limfjorden. Hr. Prof. 
Hj. Théel skylder jeg megen Tak, idet han venligst har tilsendt 
mig en Tegning af en ny, af ham funden Echinidelarve og tilladt 
mig at medtage en Beskrivelse af denne Art (Echinopluteus Théelii). 
